b'\n_START_ARTICLE_\nBreathe (pesem, Kylie Minogue)\n_START_SECTION_\nOzadje\n_START_PARAGRAPH_\nPesem\xc2\xa0\xc2\xbbBreathe\xc2\xab\xc2\xa0so kot singl po svetu izdali preko zalo\xc5\xbebe Deconstruction Records. Napisali so jo Kylie Minogue, Dave Ball in Ingo Vauk; vsi navedeni so jo tudi producirali. Posneli so tudi videospot za singl, v katerem Kylie Minogue nastopa v vesoljski obleki, spremljajo pa jo spiralni efekti. Med videospotom lebdi po atmosferi. Pozno leta 1997 je Kylie Minogue odletela v Chicago, Zdru\xc5\xbeene dr\xc5\xbeave Amerike, kjer je pesem posnela z DJ-jem/producentom Toddom Terryjem; te posnetke so uporabili za remix pesmi, ki so ga vklju\xc4\x8dili na ve\xc4\x8d formatov s singlom. Leta 2011 je Kylie Minogue s pesmijo nastopila na turneji Aphrodite World Tour.\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbBreathe\xc2\xab\xc2\xa0so v Zdru\xc5\xbeenem kraljestvu izdali februarja 1998. Pesem je osemindvajseti zaporedni singl Kylie Minogue, ki je zasedel eno izmed prvih \xc5\xa1tiridesetih mest na britanski glasbeni lestvici, kjer je debitiral na \xc5\xa1tirinajstem mestu. Vsega skupaj je pesem na enem od prvih petinsedemdesetih mest na lestvici ostala \xc5\xa1tiri tedne._NEWLINE_Tudi drugod pesem ni po\xc5\xbeela veliko uspeha. Zasedla je prvo mesto na izraelski in tretje na ruski glasbeni lestvici. Na radijih pesmi niso predvajali velikokrat. V Avstraliji, kjer je pesem iz\xc5\xa1la 9. marca 1998, je pesem debitirala na triindvajsetem mestu in na enem od prvih petdesetih mest avstralskec lestvice ostala \xc5\xa1e trideset tednov.'